De radikale melder »hus forbi« til den alvorlige og skarpe kritik, som Socialdemokratiets tidligere formand og minister gennem mange år, Mogens Lykketoft, har fremsat i et debatindlæg i Politiken.

Mogens Lykketoft mener, at det er de radikale, der med deres krav til Socialdemokratiet om lempelser i udlændingepolitikken har sikret de borgerlige valgsejre siden 2001 og været det parti, der har gjort mest for at styrke Dansk Folkeparti.

»Det er voldsomt, men det melder jeg hus forbi på«, siger de radikales stedfortrædende leder, Sofie Carsten Nielsen.